**संत कबीरांच्या काव्याधारेतील पर्यावरण**

**डॉ. रुपाली बळवंत कुलकर्णी 1 ,कु. शिंपली नितीन जोशी \*,**

**1 भौतिकशास्त्र विभाग , स्वा. सावरकर महाविद्यालय ,बीड -४३११२२.**

**मेल** [**–rbkulkarni9421@gmail.com**](mailto:–rbkulkarni9421@gmail.com)

**मोबाइल:- ९४०३५८५२६८**

**\* डेक्कन शिक्षण संस्थेचे,श्री. नवलमल फिरोदिया विधी महाविद्यालय, पुणे.**

**गोषवारा**

निर्गुण काव्याधारेतील संत कबीर, त्यांच्या दोह्यांमधून, ग्रंथसंपदेमधून जीवनमूल्ये आणि मानवतावाद यांची चिरंतन अभिव्यक्ती प्रस्थापित झाली. अनेक निसर्ग घटक कबीरांच्या काव्यात प्रतिबिंबित झाले. पर्यावरण जागरूकता आणि संरक्षणाच्या संदर्भात कबीरांचे महत्त्वाचे योगदान म्हणजे त्यांनी समस्त मानव जातीला निसर्गानच्या उपकारांप्रती कृतज्ञता व्यक्त करण्यास शिकवले. कबीरांच्या काव्यात निसर्गाची विविध रूपे व्यक्त केली गेली आहेत. यावरून संत कबीरांची पर्यावरणविषयक जाणीव जनमानसाच्या ध्यानी येते. प्रस्तुत संशोधन पत्रिकेत संत कबीर रचित पर्यावरणपूरक काव्यांश वर्णन केले आहेत .

**प्रस्तावना**

संत कबीर म्हणतात, 'माणूस निसर्गाचे नुकसान करुन खोट्या आनंदाला खरा आनंद मानतो. आपल्याला खरोखर किती आवश्यक आहे याचा विचार न करता मानवाला नेहमी अधिकाधिक हवे असते. माणूस उंच भिंती असलेल्या बहुमजली इमारती का बांधतो ? कारण कितीही उंच इमारती बांधल्या तरीही शेवटी माणसाला फक्त सहा ते साडेसहा फूट जमीन हवी आहे आणि त्या थडग्यात मृतदेह खोल पुरायचा आहे किंवा जाळायचा आहे हे मनुष्यप्राणी ध्यानी घेत नाही. माणूस आणि प्राणी संबंधाबद्दल कबीरजी सांगतात की - 'माणसाचा देह आहे प्राण्यांप्रमाणेच! देवाच्या पूजेसाठी किंवा जिभेच्या चोचल्यासाठी पशुहत्या निंदनीय आहे.

**पर्यावरणपूरक कबीरांच्या रचना**

**1.वृक्ष कबहुँ नहिं फल भखै, नदी न संचै नीर।**

**परमारथ के कारने, साधुन धरा सरीर।।**

झाडे स्वतः उत्पादित केलेली फळे, फुले इत्यादी कधीच स्वतःसाठी वापरत नाहीत. नद्या आपल्या वाहत्या प्रवाहाचे पाणी स्वतःसाठी कधीच घेत नाहीत. पृथ्वीपुत्र वृक्षही परोपकारात आपले संपूर्ण आयुष्य खर्च करतात. निःपक्षपाती असल्याने ते सर्वांना समान सावली देतात . निष्पाप प्राणी आणि पक्ष्यांना आश्रय देतात. महत्वाची हवा आणि ऑक्सिजन प्रसारित करतात. त्याची फळे, फुले, पाने आणि लाकूड मानवासाठी उपयुक्त आहे. कबीरांच्या शब्दात, वृक्षाचे सार त्याच्या परोपकारात आहे.

**2.बकरी पाती खाति है, ताको काढ़ी खाल।**

**जो नर बकरी खात हैं, तिनका कौन हवाल।।**

कबीरांनी म्हटले आहे की शेळी संपुर्ण शाकाहारी आहे . ती गवत आणि झाडाची पाने खाते, तरीही तिला मारले जाते आणि तिची कातडी काढली जाते. मारेकरी मानव या निरुपद्रवी शेळीलाही मारून खातो मग जे लोक बोकड खातात त्यांचे काय करायला पाहिजे ? म्हणजे त्या बदल्यात त्यांना किती मोठी शिक्षा द्यायला पाहिजे ?

**3. कबीर तन पक्षी भया, जहाँ मन तहाँ उड़ि जाइ।**

**जो जैसी संगति करे, सो तैसे फल खाइ।।**

मानवी समाजजीवनात चांगल्या संगतीचे महत्त्व दर्शविण्यासाठी कबीरांनी येथे 'पक्षी' या नैसर्गिक चिन्हाची मदत घेतली आहे. त्याचप्रमाणे बगळे आणि कावळा या चिन्हाच्या माध्यमातून ते पांढरपेशा लोकांचा जगात पर्दाफाश करतात. असे अवतरण त्यांच्या सार्वजनिक जीवनातील सूक्ष्म ज्ञानाचे निदर्शक आहेत. कबीर म्हणतात की, संसारी माणसाचे शरीर पक्षी बनले आहे आणि त्याचे मन जिथे आहे तिथे शरीर उडून पोहोचते. माणसाला त्याच्या संगतीनुसार अपेक्षित परिणाम मिळतात.

**4. साहेब तेरी साहिबी, सब घट रही समाय।**

**ज्यों मेंहदी के पात में, लाली रखी न जाय।।**

थोडक्यात, 'गगन हे आमचे गाव आहे' असे मानणाऱ्या कबीरांना हे चांगलेच ठाऊक होते की जीवन हे अमूल्य आहे आणि त्याची उत्पत्ती शून्यात शक्य नाही. म्हणून, ते नैसर्गिक संसाधनांचा वापर करून प्राचीन धर्मग्रंथातील सकारात्मक शिकवण मानवी जीवनासाठी उपयोगी पडण्यासाठी आणि संपूर्ण वातावरणात परमात्म्याचा प्रकाश अनुभवण्यासाठी ते नैसर्गिक प्रतीकांचा अवलंब करतात. ज्याप्रमाणे मेंदीच्या पानात लालसरपणा लपलेला असतो, त्याचप्रमाणे, निर्जीव पदार्थात अंतर्भूत असूनही देव अदृश्य राहतो. देव प्रत्येक माणसात आहे पण दिसत नाही.

**5. [छिति जल पावक गगन समीरा।](https://www.linkedin.com/pulse/chhiti-jal-pavak-gagan-samira-panch-rachit-ati-adham-agrawal--15ovf)**

**[पंच रचित अति अधम सरीरा।।](https://www.linkedin.com/pulse/chhiti-jal-pavak-gagan-samira-panch-rachit-ati-adham-agrawal--15ovf)**

मानवी शरीर पृथ्वी तत्व, जल तत्व, अग्नि तत्व, वायु तत्व आणि आकाश तत्व पाच तत्वांनी बनलेले आहे, पाच तत्वांनी बनलेल्या शरीरातील मूलद्रव्ये बिघडतात तेव्हा कोणता दोष निर्माण होतो? पृथ्वी तत्व शरीरातील सर्व घन भाग चालविण्याचे काम करते. जल तत्वाचा मुख्य भाग पोटात मानला जातो आणि 85 ते 90 टक्के मानवी आजार हे पोटातून होतात. शरीरात वायू तत्व प्रामुख्याने असते, त्यामुळे पाणी स्वतःच गरम होऊन वाफेचे रूप धारण करून पोटात वायू बनते. अग्नी तत्वामुळे भूक, तहान लागते , अग्नी तत्वामुळेच मनुष्य आपले अन्न पचवतो. अनियंत्रित क्रोधामुळे अग्नी तत्व स्वतःला नष्ट करते. पिढ्यांना अन्न देण्याचे कार्य करते, परंतु येथे हे देखील समजले पाहिजे की हे अग्नि तत्व सर्वात प्रथम अनियंत्रित क्रोधामुळे स्वतःला नष्ट करते.अग्नि तत्व सूर्याच्या प्रभावाखाली कार्य करते.

**6. ऊंचे पानी न टिके, नीचे ही ठहराय ।**

**नीचा हो सो भरिए पिए, ऊंचा प्यासा जाय ।।**

उंच ठिकाणी पाणी साचत नाही, म्हणून जो खाली वाकतो तो पाणी पिऊ शकतो. जो उंच उभा राहतो तो तहानलेला राहतो, म्हणजेच नम्रतेने सर्व काही साध्य होते.

**7. पाति तोराई मालिनी, पाति - पाति जिउ।**

कबीरांच्या मते , प्रत्येक पान हे सजीवांचे निवासस्थान आहे, त्याची अनावश्यक हानी होऊ नये. जे पान आपल्या सजीवतेने झाडाचे सौंदर्य वाढवते आणि शोभिवंत असते, तेच पान तोडल्यावर कचरा होते .

**8. डाली छेडू न पत्ता छेडू ,न कोय जीव सताओ।**

**पात- पात मे प्रभू बसत है, वाही को सीस नवाऊ ।।**

या उपरोक्त ओळींमध्ये संत कबीर जी पर्यावरणाचे प्रेम तर व्यक्त करतातच परंतु त्यासोबतच पर्यावरण रक्षणाचे महत्त्वही सांगतात. ते म्हणतात झाडाच्या पानापानामध्ये परमात्म्याचा वास आहे .ही गोष्ट भलेही नास्तिक व्यक्ती स्वीकार करणार नाही .परंतु वृक्ष आणि त्यांची पाने सुरक्षित राहिली तरच आपल्याला ऑक्सिजन मिळू शकेल ही गोष्ट मात्र त्या नास्तिक व्यक्तीला स्वीकार करावीच लागेल.

**निष्कर्ष**

कबीराची कविता सर्व प्राणी, पक्षी, झाडे, वनस्पती आणि जीवजंतूंचा असा अनोखा संग्रह बनला आहे. त्यांच्या काव्यधारेतून व्यक्त झालेली ही पर्यावरणीय जाणीव समजून घेऊन मानवाने ती जीवनात प्रत्यक्ष अंमलात आणल्यास संत कबीरांच्या मृत्यूपश्चात पाचशे वर्षांनंतर त्यांना खरी श्रद्धांजली ठरेल.

**संदर्भ**

**1.संत कबीर की पर्यावरणीय चेतना , प्रवीणकुमार साहू माईंड अँड सोसायटी २२७७-६९०७(Vol 09, No. III&IV, Sep. & Dec.2020, Page No. 57 to 59)**

**2.कबीर बीजक- स्वामी आनंद कुलश्रेष्ठ , डायमंड बुक्स**

**3.कबीर ग्रंथावली , श्यामसुंदर दास**

**4.अनुराग सागर (सद्गुरु कबीर साहेब)-मनोज प्रकाशन**

**5.Views on Environmental Ethics in Sant Kabir's Philosophy, Sudha Pandit, Ph. D. Student, Department of Philosophy, University of Pune, Entry in the Repository of Ethical Worldviews of Nature, pp118**